CELEX: 62010CN0420
Language: ro
Date: 2010-08-23 00:00:00
Title: Cauza C-420/10: Cerere de pronunțare a unei hotărâri preliminare introdusă de Landgericht Hamburg (Germania) la 23 august 2010 — Söll GmbH/Tetra GmbH

23.10.2010   
            
            
               RO
            
            
               Jurnalul Oficial al Uniunii Europene
            
            
               C 288/25
            
         
      Cerere de pronunțare a unei hotărâri preliminare introdusă de Landgericht Hamburg (Germania) la 23 august 2010 — Söll GmbH/Tetra GmbH
      (Cauza C-420/10)
      ()
      (2010/C 288/43)
      Limba de procedură: germana
      
         Instanța de trimitere
      
      Landgericht Hamburg
      
         Părțile din acțiunea principală
      
      
         Reclamantă: Söll GmbH
      
         Pârâtă: Tetra GmbH
      
         Întrebările preliminare
      
      
                  1.
               
               
                  Pentru a califica un produs drept „produs biocid”, în sensul articolului 2 alineatul (1) litera (a) din Directiva 98/8/CE (1), este necesar ca acesta să aibă un efect biologic sau chimic nemijlocit asupra organismului dăunător în vederea distrugerii, opririi, anihilării acestuia, a prevenirii acțiunii sale sau a combaterii sale în orice mod sau este suficient și numai un efect mijlocit asupra organismului dăunător?
               
            
                  2.
               
               
                  În măsura în care Curtea considera că, pentru calificarea unui produs drept „produs biocid” în sensul articolului 2 alineatul (1) litera (a) din Directiva 98/8/CE, este suficient un efect biologic sau chimic mijlocit asupra organismului dăunător: ce condiții trebuie să îndeplinească acest efect mijlocit al produsului asupra organismului dăunător pentru a califica produsul respectiv drept biocid în sensul articolului 2 alineatul (1) litera (a) din Directiva 98/8/CE, sau este suficient orice gen de efect mijlocit pentru a justifica calitatea biocidă a produsului?
               
            
         (1)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, p. 1, Ediție specială, 03/vol. 24 p. 67)